# **Bestyrelsesmøde**

**Dansk Selskab for Akutmedicin**

c/o Sekretær for afdelingsledelsen Anne-Sofie Pii, FAM Odense,

Kløvervænget 25, indg. 63-65

5000 Odense C

Telefon:+45 29880610
Web: akutmedicin.org
E-mail: kontakt@akutmedicin.org

CVR nr 3195 4053 Bank – Lægernes Pensionsbank Reg/Konto nr – 6771-6214017

|  |
| --- |
| MØDE INFORMATION |
| TID/STED | **fredag d. 9. december 2022, kl. 15.00; NordCAP FAM, Odense** |
| DELTAGERE | Christian, Lasse, Sandra, Henrik, Anh-Nhi, Dea, Halfdan, |
| AFBUD | Charlotte, Jesper, Nadia, Mads |
| Fraværende |  |

# Referat

|  |  |  |
| --- | --- | --- |
| TID  | BESKRIVELSE | BILAG |
|  |  |
| 5 min. | **Indledning**Valg af ordstyrer, godkendelse af dagsorden og referat | Dagsorden og referat godkendt.Anh-Nhi er ordstyrer |
| 20 min. | **Status og orientering fra forretningsudvalget og formanden:** ØkonomiÅrsmødeudvalgRKKP for geriatri | DASEM har fået en god stemme i LVS, hvor Dea er valgt ind i bestyrelsen. Der har allerede været to møder og Dea har meldt sig til specialeudvalget, dimensioneringsudvalget og det nationale videreuddannelsesråd. Dea er desuden kommet med i ”Vælg Klogt”. Der tilføjes et punkt til hvert bestyrelsesmøde, der hedder nyt fra LVS. Selskabet er inviteret til møde i Lægeforeningen 8.3.23, vedrørende input til det nye Prioriteringsråd. Henrik og Christian deltager som repræsentanter for DASEM. Sundhedsstyrelsen skal i gang med at kigge på organiseringen af akutmodtagelserne. Henrik har rettet henvendelse til SST om at DASEM gerne vil bidrage til arbejdet, og har fået positiv tilbagemelding. Det vides endnu ikke hvornår arbejdet går i gang. **Økonomi:** Medlemstallet er fortsat stigende. Økonomien ser også fortsat god ud.**Årsmødeudvalget:** (se vedlagte udkast til program)Der skal udpeges en ny tovholder fra bestyrelsen, da Anh-Nhi ikke forventer at kunne løse opgaven under sin barsel. Bestyrelsen har til opgave at finde to oplæg; det ene kunne være en præsentation af og efterfølgende debat om holdningspapiret. DASAIM foreslåes inviteret til en debat om præhospital akutmedicin. Det kunne være ønskeligt med faste oplæg om nye nationale retningslinjer, som NBV-udvalget har arbejdet med. Et andet emne kunne være definition af den akutte patient med udgangspunkt i holdningspapiret og hvordan får vi det igennem i alle landets akutafdelinger med udgangspunkt i en præsentation af holdningspapiret v. Henrik, hvorfor bestyrelsens oplæg vil være præsentation af holdningspapiret. Dea går videre med at finde en oplægsholder til oplægget om Vælg Klogt. Sandra tager tovholderrollen. Oprettelse af EAN nr. ligger hos Anne-Sofie **RKKP for geriatri** Dea deltager i mødet i januar. Herefter tages der stilling til, om Dea kan fortsætte.  |
| 30 min | **Situationen i Region Midt** | Hvordan forholder vi os til, at det ser ud til tilbagegang for det akutmedicinske koncept i Region Midt? Hvad sker der? Akutmedicinere er forsvundet fra ledelsen i både Horsens og Gødstrup. I Gødstrup har man gerne villet akutkonceptet i teorien, men der har ikke været meget praktisk opbakning til at gennemføre konceptet. Der skal spares og der forventes reduktion i stillinger. Der ønskes dog ikke at ændre konceptet eller reducere i bemandingen, men det skal findes inden for det eksisterende budget. Hvordan skal selskabet forholde sig? Opbakning fra HL er vigtig at bevare under opbygning af akutafdelingerne også på den lange bane. I Region Sjælland er der problemer af en anden karakter, da det her handler om rekruttering. Der er forskelligartede problemer over hele landet, men fordeling af ressourcer er et centralt punkt. Levetiden for ledere i akutafdelinger er meget lav. Offentlig dagsorden; En kronik v. Formanden og Næstformanden.  |
| 10 min | **Retningslinje pneumothorax** | Medlem til gruppe, der skal udarbejde fælles national retningslinje for pneumothoraxOrtopædkirurger, lungemedicinere og thoraxkirurger inviterer. Henrik deltager fra DASEM og foreslår resten af gruppen, at abdominalkirurgerne også inviteres med.  |
| 30 min | **Orientering fra arbejdsmiljøudvalget og opfølgning fra arbejdsmiljøkonferencen** | Vedlagt referat fra arbejdsmiljøsymposiet d. 29. oktoberDer er ikke kommet feed back på mødet. Næste skridt er at få kontakt til de læger, der sidder i trioudvalgene i afdelingerne. Overlægeforeningen skal bringes på banen. YDAM opfordres til at bringe referatet som en kronik i ugeskriftet eller dagens medicin. Henrik fokuserer på arbejdsmiljø i formandens nytårstale. Dea skriver til Emil og beder ham forme referatet til en kronik og Dea kontakter Dagens Medicin. Lasse og Halfdan skriver noget sammen om introlægers baggrund for at vælge introduktionsstilling i akut medicin som en artikel til Ugeskrift for Læger. Dette for at få fokus på, at intro-uddannelsen ofte vælges for at være godt rustet til at søge hoveduddannelse inden for fx almen medicin eller anæstesi. |
| 30 min | **Dimensioneringsplan for speciallægeuddannelsen** Hvordan bruger vi det politisk? | Præsentation af høringssvaret; ligger i dropboxLægeforeningen har af sig selv bedt om DASEMs holdning. Høringssvaret er sendt til Lægeforeningen. Høringssvaret sendes mellem jul og nytår til Sundhedsstyrelsen. Specialerådene har lænet sig op ad DASEMs svar, men specialerådenes svar indgår i Regionernes svar. Christian sørger for at selskabets svar distribueres blandt cheflægerne.  |
| 15 min | **Digital uddannelsesplatform for akutmedicin**1. Mads Skipper – midler givet til kompetencecenter midt
2. PKL uni
3. Selskabet DASEM
4. TværregionaltVi har talt om at lave en workshop for at få skitsen kvalificeret – kunne det være i DASEM regi?
 | Dea:Uddannelse skal gøres uafhængig af tid og sted. Brug af virtual reality. 9 felter: Simulation. Teoretisk undervisning, virtual reality, master class, podcast etc. Vil DASEM gå ind i det, så det bliver nationalt, eller skal det starte i Region Midt og evt. bredes ud senere? DASEM vil gerne gøre det til et nationalt anliggende, så der arbejdes videre med et oplæg til generalforsamlingen. Sættes på til næste møde. Der er bekymring for, at opgaven er for stor både praktisk og økonomisk for DASEM, så det er vigtigt med regional opbakning. |
| 45 min | **Position statement**Drøftelse mod endelig udgave. Se oplæg fra arbejdsgruppen | Status: Sandra har sendt udkast til bestyrelsen d. 2. december. Input: Arbejdsgruppen er forankret i Gødstrup; det er problematisk, da det gerne skal være akutlæger fra hele landet, der er afsender. Der mangler bidragsydere fra Hovedstaden, Sjælland og Nordjylland. Marc bliver bedt om at pege på en deltager. Halfdan deltager fra Hovedstaden. Lars Thomsen fra Aalborg inviteres med. Der tages kontakt til Køge (Gerhardt) for en bidragsyder. Halfdan mener at det er problematisk at angive arbejdsområder uden for akutafdelingerne med mange ekstra opgaver. Det er vigtigt at konsolidere sig i akutafdelingerne først, inden man breder sig ud og tilbyder at løse andre opgaver. Der er uenighed om, hvilke opgaver der skal dækkes af akutmedicinere. Enten skal der sættes visioner, eller også skal det begrænses af den nuværende population. Det skal præciseres, hvornår der er tale om holdninger, anbefalinger eller fakta. Det skal defineres skarpt, hvad det præhospitale dækker for akutmedicinere, sådan at det ikke forveksles med Lægevagtsarbejde.Målgruppen er Danske Regioner, kolleger fra andre specialer, journalister, politikere og akutmedicinere. Anbefalinger målrettes til konkrete modtagere. Drøftes på næste bestyrelsesmøde inden næste workshop i midten af februar. Arbejdsgruppen tilpasser udkastet og sender det til bestyrelsen inden næste bestyrelsesmøde.  |
| 15 min | **Evt.****Underskudsdækning ultralydsfestival****Næste møde skal GF drøftes** | DASEM vil gerne endorse. DASEM vil stille underskudsgaranti på 50.000 i 2023. Aftalen gælder således for et år. Sandra giver Jesper besked.  |